কারণ, এখন মানুষ ‘সত্য’কে নিজের মনের মতোন করে গড়ে-পিটে, সাজিয়ে-গুছিয়ে নিচ্ছে। চাপিয়ে দেওয়া সত্যকে গ্রহণ করছে না। এ প্রবণতা মানুষের মধ্যে ক্রমেই বাড়ছে। ব্যক্তি, সমাজ ও রাজনৈতিক জীবনে 'পোস্ট ট্রুথ' হয়ে দাঁড়াচ্ছে মূল্যায়নের মানদণ্ড। তাই বিকৃত বাস্তবকে কিংবা নেতিবাচক বা ব্যক্তিস্বার্থ ভিত্তিক অভিব্যক্তিকে সত্য হিসেবে প্রতিষ্ঠা করার চেষ্টা কখনওই কল্যাণ বয়ে আনতে পারে না। আমজনতা থেকে সর্বোচ্চ প্রশাসক, সবারই বোঝা দরকার এ কথা।